UZNESENIE VLÁDY SLOVENSKEJ REPUBLIKY
č. 
z     novembra 2002

k návrhu 
na vyslovenie súhlasu s pristúpením
k „Mechanizmu Spoločenstva na uľahčenie posilnenej spolupráce pri asistenčných zásahoch civilnej ochrany“

Číslo materiálu:	               /2002	
Predkladateľ:	minister vnútra 	

Vláda

A.    súhlasí 
A.1. 	s pristúpením k  „Mechanizmu Spoločenstva na uľahčenie posilnenej spolupráce pri asistenčných zásahoch civilnej ochrany“ (ďalej len „Mechanizmus“)  podľa predloženého návrhu;
A.2.   s tým, že pristúpenie sa uskutoční  formou podpisu Memoranda o porozumení medzi Európskym spoločenstvom a Slovenskou republikou o účasti Slovenskej republiky na „Mechanizme Spoločenstva na uľahčenie posilnenej spolupráce pri asistenčných zásahoch civilnej ochrany“ (ďalej len „Memorandum“);
A.3.     s tým, že jej Memorandum nebude po podpise znovu predložené;

B.    splnomocňuje
 
ministra vnútra 
a ako alternáta vedúceho Misie Slovenskej republiky pri Európskych spoločenstvách

		B.1.   na podpis Memoranda;

C.   ukladá
  ministrovi vnútra    

	C.1.  požiadať  ministra   zahraničných  vecí, aby vykonal príslušné opatrenia spojené s nadobudnutím platnosti Memoranda;
	C.2.  požiadať  ministra  zahraničných  vecí, aby zabezpečil vyhlásenie oznámenia o uzavretí spolupráce formou Memoranda v Zbierke zákonov Slovenskej republiky;
C.3.   zabezpečiť vykonávanie záväzkov vyplývajúcich z Memoranda po nadobudnutí jeho platnosti;

	C.4.  každoročne uplatňovať v návrhu rozpočtu kapitoly Ministerstva vnútra Slovenskej republiky finančnú čiastku stanovenú podľa príslušnej metodiky Európskych spoločenstiev uvedenej v prílohe ako finančný príspevok vzťahujúci sa k účasti Slovenskej republiky na Mechanizme;
	
	ministrovi zahraničných vecí

	C.5.    vyhovieť žiadostiam ministra vnútra  uvedených v bodoch C.1. a C2. tohto uznesenia;

Vykonajú:    minister vnútra 
 minister zahraničných vecí